CELEX: 52018PC0725
Language: fi
Date: 2018-11-06
Title: Ehdotus NEUVOSTON TÄYTÄNTÖÖNPANOPÄÄTÖS luvan antamisesta Latvian tasavallalle jatkaa yhteisestä arvonlisäverojärjestelmästä annetun direktiivin 2006/112/EY 193 artiklasta poikkeavan toimenpiteen soveltamista annetun täytäntöönpanopäätöksen 2009/1008/EU muuttamisesta

EUROOPAN KOMISSIO
            Bryssel 6.11.2018
            COM(2018) 725 final
            2018/0381(NLE)
            Ehdotus
            NEUVOSTON TÄYTÄNTÖÖNPANOPÄÄTÖS
            luvan antamisesta Latvian tasavallalle jatkaa yhteisestä arvonlisäverojärjestelmästä annetun direktiivin 2006/112/EY 193 artiklasta poikkeavan toimenpiteen soveltamista annetun täytäntöönpanopäätöksen 2009/1008/EU muuttamisesta
            
               
         
         
            
               PERUSTELUT
            
            
               Yhteisestä arvonlisäverojärjestelmästä 28. marraskuuta 2006 annetun direktiivin 2006/112/EY
                  1
               , jäljempänä ’alv-direktiivi’, 395 artiklan 1 kohdan mukaan neuvosto voi yksimielisesti komission ehdotuksesta antaa jäsenvaltiolle luvan soveltaa kyseisestä direktiivistä poikkeavia erityistoimenpiteitä veronkannon yksinkertaistamiseksi tai tietyntyyppisten veropetosten taikka veron kiertämisen estämiseksi.
            
            
               Komission 20. kesäkuuta 2018 saapuneeksi kirjaamalla kirjeellä Latvian tasavalta, jäljempänä ’Latvia’, pyysi lupaa jatkaa alv-direktiivin 193 artiklasta poikkeavan, veronmaksuvelvollisen määrittämistä koskevan toimenpiteen soveltamista. Latvia lähetti komission 17. elokuuta 2018 saapuneeksi kirjaaman kirjeen mukana kyseisen toimenpiteen soveltamista koskevan raportin, jota edellytetään 7. joulukuuta 2009 tehdyn neuvoston täytäntöönpanopäätöksen 2009/1008/EY
                  2
               , sellaisena kuin se on muutettuna 10. joulukuuta 2015 annetulla neuvoston täytäntöönpanopäätöksellä (EU) 2015/2396
                  3
               , 2 artiklassa.
            
            
               Komissio antoi alv-direktiivin 395 artiklan 2 kohdan mukaisesti Latvian pyynnön tiedoksi muille jäsenvaltioille 7. syyskuuta 2018 päivätyillä kirjeillä. Komissio ilmoitti 10. syyskuuta 2018 päivätyllä kirjeellä Latvialle saaneensa kaikki pyynnön arviointiin tarvittavat tiedot.
            
            
               1.EHDOTUKSEN TAUSTA
            
            
               •Ehdotuksen perustelut ja tavoitteet
            
            
               
                  Alv-direktiivin 193 artiklassa olevan yleisen säännön mukaan tavaroita luovuttava tai palveluita suorittava verovelvollinen on tavallisesti velvollinen maksamaan alv:n.
               
               
                  Jäsenvaltiot voivat alv-direktiivin 395 artiklan nojalla soveltaa alv-direktiivin säännöksistä poikkeavia toimenpiteitä veronkannon yksinkertaistamiseksi tai tietyntyyppisten veropetosten taikka veron kiertämisen estämiseksi, jos neuvosto antaa niille tähän luvan.
               
               
                  Latvia pyysi lupaa jatkaa käännetyn verovelvollisuuden mekanismin soveltamista sahatavaraliiketoimiin niin, että tavaroiden tai palvelujen vastaanottaja on veronmaksuvelvollinen.
               
               
                  Latvialle annettiin alun perin lupa poikkeavan toimenpiteen soveltamiseen 24. tammikuuta 2006 tehdyllä neuvoston päätöksellä 2006/42/EY
                     4
                   31. joulukuuta 2009 saakka ja 7. joulukuuta 2009 annetulla neuvoston täytäntöönpanopäätöksellä 2009/1008/EU
                     5
                   31. joulukuuta 2012 saakka. Lupaa poikkeavan toimenpiteen soveltamiseen jatkettiin myöhemmin 22. tammikuuta 2013 annetulla neuvoston täytäntöönpanopäätöksellä 2013/55/EU
                     6
                   31. joulukuuta 2015 saakka ja 10. joulukuuta 2015 annetulla neuvoston täytäntöönpanopäätöksellä (EU) 2015/2396
                     7
                   31. joulukuuta 2018 saakka.
               
               
                  Latvian mukaan sahatavaramarkkinat, jotka ovat yksi sen talouden tärkeimmistä aloista, ovat erityisen alttiit alv-petoksille, koska niitä hallitsee suuri määrä pieniä paikallisia toimijoita ja yksittäisiä toimittajia. Markkinoiden ja niillä toimivien yritysten luonteen takia alalla esiintyy alv-veropetoksia, joita Latvian veroviranomaisten on ollut vaikeaa valvoa. Näiden väärinkäytösten torjumiseksi ne ovat ottaneet sahatavaraliiketoimien osalta käyttöön käännetyn verovelvollisuuden mekanismin, joka on osoittautunut erittäin tehokkaaksi ja jolla on vähennetty petoksia tällä alalla merkittävästi. 
               
               
                  Tällä erityistoimenpiteellä ei Latvian mukaan ole kielteisiä vaikutuksia lopullisessa kulutusvaiheessa kerättävien verotulojen kokonaismäärään, eikä se näin ollen vaikuta arvonlisäveroon perustuviin unionin omiin varoihin kielteisesti.
               
               
                  Poikkeukset myönnetään yleensä rajoitetuksi aikaa, jotta voidaan arvioida, onko kyseinen erityistoimenpide aiheellinen ja tehokas, ja jotta jäsenvaltioille annetaan aikaa ennen poikkeavan toimenpiteen voimassaolon päättymistä ottaa käyttöön muita tavanomaisia toimenpiteitä ongelman ratkaisemiseksi, jolloin poikkeusta ei enää tarvitse jatkaa. Käännetyn verovelvollisuuden mekanismin käytön mahdollistava poikkeus myönnetään vain poikkeuksellisesti tietyille aloille, joilla esiintyy petoksia, ja vasta viimeisenä keinona. 
               
               
                  Koska oikeudellinen ja tosiasiallinen tilanne on säilynyt muuttumattomana, ehdotetaan, että poikkeavaa toimenpidettä jatketaan vielä viimeisen kerran niin, että Latvia voi soveltaa tätä poikkeavaa toimenpidettä 31. joulukuuta 2021 saakka. Latvian olisi ennen tämän poikkeuksen voimassaolon päättymistä toteutettava muita tavanomaisia toimenpiteitä alv-petosten torjumiseksi ja estämiseksi sahatavara-alalla. Näin ollen direktiivin 2006/112/EY 193 artiklasta ei pitäisi olla enää tarvetta poiketa näiden luovutusten osalta. 
               
            
            
               •Yhdenmukaisuus muiden alaa koskevien politiikkojen säännösten kanssa
            
            
               
                  Muille jäsenvaltioille on myönnetty vastaavanlaisia alv-direktiivin 193 artiklaa koskevia poikkeuksia.
               
               
                  Ehdotettu toimenpide on näin ollen yhdenmukainen nykyisen alv-direktiivin säännösten kanssa. 
               
            
            
               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE
            
            
               •Oikeusperusta
            
         
         
            
               
                  Alv-direktiivin 395 artikla.
               
            
            
               •Toissijaisuusperiaate (jaetun toimivallan osalta) 
            
            
               
                  Kun otetaan huomioon ehdotuksen perustana oleva alv-direktiivin säännös, toissijaisuusperiaatetta ei sovelleta.
               
            
            
               •Suhteellisuusperiaate
            
            
               
                  Päätös koskee jäsenvaltiolle sen omasta pyynnöstä annettavaa lupaa, eikä siihen liity velvollisuuksia. 
               
            
            
               Koska poikkeuksen soveltamisala on rajoitettu, erityistoimenpide on tavoitteeseensa nähden oikeasuhteinen.
            
            
               •Toimintatavan valinta
            
            
               Ehdotettu sääntelytapa: neuvoston täytäntöönpanopäätös.
            
            
               Neuvoston direktiivin 2006/112/EY 395 artiklan mukaan yhteisistä alv-säännöksistä voidaan poiketa vain, jos neuvosto antaa siihen luvan komission ehdotuksesta tekemällään yksimielisellä päätöksellä. Neuvoston täytäntöönpanopäätös on parhaiten soveltuva sääntelytapa, koska se voidaan osoittaa yksittäiselle jäsenvaltiolle.
            
            
               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET
            
            
               •Sidosryhmien kuuleminen
            
            
               
                  Tämä ehdotus perustuu Latvian esittämään hakemukseen ja koskee ainoastaan kyseistä jäsenvaltiota.
               
            
            
               •Asiantuntijatiedon keruu ja käyttö
            
            
               
                  Ulkopuolisten asiantuntijoiden käyttö ei ollut tarpeen.
               
            
            
               •Vaikutustenarviointi
            
            
               
                  Tällä ehdotuksella neuvoston täytäntöönpanopäätökseksi annetaan Latvialle lupa edelleen soveltaa käännetyn verovelvollisuuden mekanismia sahatavaraliiketoimiin. Tilanne, johon alkuperäinen poikkeus pohjautui, on säilynyt muuttumattomana. Latvian mukaan arvonlisäveropetoksiin ja arvonlisäveron kiertämiseen sahatavara-alalla liittyvien tapausten määrä on kyllä laskenut käännetyn verovelvollisuuden mekanismin käyttöönoton jälkeen, mutta riskiä ei ole poistettu. 
               
               
                  Tämän toimenpiteen jatkamisella ei Latvian mukaan ole kielteisiä vaikutuksia lopullisessa kulutusvaiheessa kerättävien verotulojen kokonaismäärään, eikä se näin ollen vaikuta arvonlisäveroon perustuviin unionin omiin varoihin kielteisesti.
               
            
            
               4.TALOUSARVIOVAIKUTUKSET
            
            
               Ehdotuksella ei ole vaikutuksia EU:n talousarvioon. 
            
            
               5.LISÄTIEDOT
            
         
         
            
               Ehdotuksen soveltamisaika on rajoitettu.
            
            
               2018/0381 (NLE)
            
            
               Ehdotus
            
            
               NEUVOSTON TÄYTÄNTÖÖNPANOPÄÄTÖS
            
            
               luvan antamisesta Latvian tasavallalle jatkaa yhteisestä arvonlisäverojärjestelmästä annetun direktiivin 2006/112/EY 193 artiklasta poikkeavan toimenpiteen soveltamista annetun täytäntöönpanopäätöksen 2009/1008/EU muuttamisesta
            
            
               EUROOPAN UNIONIN NEUVOSTO, joka
            
            
               ottaa huomioon Euroopan unionin toiminnasta tehdyn sopimuksen, 
            
            
               ottaa huomioon yhteisestä arvonlisäverojärjestelmästä 28 päivänä marraskuuta 2006 annetun neuvoston direktiivin 2006/112/EY
                  8
                ja erityisesti sen 395 artiklan 1 kohdan,
            
            
               ottaa huomioon Euroopan komission ehdotuksen,
            
            
               sekä katsoo seuraavaa:
            
            
               (1)Neuvoston päätöksellä 2006/42/EY
                  9
                annettiin Latvialle lupa soveltaa direktiivin 77/388/ETY
                  10
                21 artiklan 1 kohdan a alakohdasta poikkeavaa toimenpidettä vastaanottajan nimeämiseksi arvonlisäverovelvolliseksi sahatavaraliiketoimien yhteydessä 31 päivään joulukuuta 2009 saakka. Poiketen siitä, mitä direktiivin 2006/112/EY 193 artiklassa säädetään, Latvialle annettiin neuvoston täytäntöönpanopäätöksellä 2009/1008/EU
                  11
                lupa nimetä edelleen vastaanottaja velvolliseksi maksamaan arvonlisävero sahatavaraa koskevien liiketoimien yhteydessä 31 päivään joulukuuta 2012 saakka. Lupaa poikkeavan toimenpiteen soveltamiseen jatkettiin myöhemmin neuvoston täytäntöönpanopäätöksellä 2013/55/EU
                  12
                31 päivään joulukuuta 2015 saakka ja neuvoston täytäntöönpanopäätöksellä (EU) 2015/2396
                  13
                31 päivään joulukuuta 2018 saakka. 
            
            
               (2)Latvia on pyytänyt kirjeessä, jonka komissio kirjasi saapuneeksi 20 päivänä kesäkuuta 2018, lupaa soveltaa edelleen direktiivin 2006/112/EY 193 artiklasta poikkeavaa toimenpidettä sahatavaraliiketoimiin. Latvia lähetti komissiolle komission 17 päivänä elokuuta 2018 saapuneeksi kirjaaman kirjeen mukana kyseisen toimenpiteen soveltamista koskevan raportin, jota edellytetään neuvoston täytäntöönpanopäätöksen 2009/1008/EY 2 artiklan toisessa alakohdassa.
            
            
               (3)Komissio on direktiivin 2006/112/EY 395 artiklan 2 kohdan toisen alakohdan mukaisesti antanut Latvian hakemuksen tiedoksi muille jäsenvaltioille 7 päivänä syyskuuta 2018 päivätyillä kirjeillä. Komissio ilmoitti 10 päivänä syyskuuta 2018 päivätyllä kirjeellä Latvialle saaneensa kaikki pyynnön arviointiin tarvittavat tiedot.
            
            
               (4)Latvian mukaan sahatavaramarkkinat, jotka ovat yksi sen talouden tärkeimmistä aloista, ovat erityisen alttiit alv-petoksille, koska niitä hallitsee suuri määrä pieniä paikallisia toimijoita ja yksittäisiä toimittajia. Markkinoiden ja niillä toimivien yritysten luonteen takia alalla esiintyy alv-veropetoksia, joita Latvian veroviranomaisten on ollut vaikeaa valvoa. Näiden väärinkäytösten torjumiseksi ne ovat ottaneet sahatavaraliiketoimien osalta käyttöön käännetyn verovelvollisuuden mekanismin, joka on osoittautunut erittäin tehokkaaksi ja jolla on vähennetty petoksia tällä alalla merkittävästi. 
            
            
               (5)Latvialle olisi sen vuoksi annettava lupa jatkaa poikkeavan toimenpiteen soveltamista rajoitetun ajan 31 päivään joulukuuta 2021 saakka. 
            
            
               (6)Lupa poikkeuksen soveltamiseen annetaan yleensä rajoitetuksi ajaksi, jotta voidaan arvioida, onko erityistoimenpide aiheellinen ja tehokas. Poikkeuksilla annetaan jäsenvaltioille aikaa ennen poikkeavan toimenpiteen voimassaolon päättymistä ottaa käyttöön muita tavanomaisia toimenpiteitä ongelman ratkaisemiseksi, jolloin poikkeusta ei enää tarvitse jatkaa. Käännetyn verovelvollisuuden mekanismin käytön mahdollistava poikkeus myönnetään vain poikkeuksellisesti tietyille aloille, joilla esiintyy petoksia, ja vasta viimeisenä keinona. Latvian olisi näin ollen ennen tämän poikkeuksen voimassaolon päättymistä toteutettava muita tavanomaisia toimenpiteitä alv-petosten torjumiseksi ja estämiseksi sahatavara-alalla, eikä sillä siten pitäisi enää olla tarvetta poiketa direktiivin 2006/112/EY 193 artiklasta näiden luovutusten osalta.
            
            
               (7)Poikkeustoimenpide ei vaikuta kielteisesti arvonlisäverosta kertyviin unionin omiin varoihin.
            
            
               (8)Sen vuoksi täytäntöönpanopäätöstä 2009/1008/EU olisi muutettava,
            
            
               ON HYVÄKSYNYT TÄMÄN PÄÄTÖKSEN: 
            
            
               1 artikla
            
         
         
            
               Korvataan täytäntöönpanopäätöksen 2009/1008/EU 2 artikla seuraavasti:
            
            
               ”2 artikla
            
            
               Tätä päätöstä sovelletaan 31 päivään joulukuuta 2021 saakka.”
            
            
               2 artikla
            
            
               Tätä päätöstä sovelletaan 1 päivästä tammikuuta 2019.
            
            
               3 artikla
            
            
               Tämä päätös on osoitettu Latvian tasavallalle.
            
            
            
               Tehty Brysselissä
            
            
               
                     Neuvoston puolesta
               
               
                     Puheenjohtaja
               
            
         
         
            
                  
                     (1)
                  
                        EUVL L 347, 11.12.2006, s. 1.
               
               
                  
                     (2)
                  
                        EUVL L 347, 24.12.2009, s. 30.
               
               
                  
                     (3)
                  
                        EUVL L 332, 18.12.2015, s. 142.
               
               
                  
                     (4)
                  
                        EUVL L 25, 28.1.2006, s. 31.
               
               
                  
                     (5)
                  
                        EUVL L 347, 24.12.2009, s. 30.
               
               
                  
                     (6)
                  
                        EUVL L 22, 25.1.2013, s. 16.
               
               
                  
                     (7)
                  
                        EUVL L 332, 18.12.2015, s. 142.
               
               
                  
                     (8)
                  
                        EUVL L 347, 11.12.2006, s. 1.
               
               
                  
                     (9)
                  
                        EUVL L 25, 28.1.2006, s. 31.
               
               
                  
                     (10)
                  
                        Kuudes neuvoston direktiivi 77/388/ETY, annettu 17 päivänä toukokuuta 1977, jäsenvaltioiden liikevaihtoverolainsäädännön yhdenmukaistamisesta – yhteinen arvonlisäverojärjestelmä: yhdenmukainen määräytymisperuste (EYVL L 145, 13.6.1977, s. 1).
               
               
                  
                     (11)
                  
                        Neuvoston täytäntöönpanopäätös 2009/1008/EU, annettu 7 päivänä joulukuuta 2009, luvan antamisesta Latvian tasavallalle jatkaa yhteisestä arvonlisäverojärjestelmästä annetun direktiivin 2006/112/EY 193 artiklasta poikkeavan toimenpiteen soveltamista (EUVL L 347, 24.12.2009, s. 30).
               
               
                  
                     (12)
                  
                        Neuvoston täytäntöönpanopäätös 2013/55/EU, annettu 22 päivänä tammikuuta 2013, luvan antamisesta Latvian tasavallalle jatkaa yhteisestä arvonlisäverojärjestelmästä annetun direktiivin 2006/112/EY 193 artiklasta poikkeavan toimenpiteen soveltamista annetun täytäntöönpanopäätöksen 2009/1008/EU muuttamisesta (EUVL L 22, 25.1.2013, s. 16).
               
               
                  
                     (13)
                  
                        Neuvoston täytäntöönpanopäätös (EU) 2015/2396, annettu 10 päivänä joulukuuta 2015, luvan antamisesta Latvian tasavallalle jatkaa yhteisestä arvonlisäverojärjestelmästä annetun direktiivin 2006/112/EY 193 artiklasta poikkeavan toimenpiteen soveltamista annetun täytäntöönpanopäätöksen 2009/1008/EU muuttamisesta (EUVL L 332, 18.12.2015, s. 142).